**ΕΝΤΥΠΟ ΟΔΗΓΙΩΝ ΓΙΑ ΤΗΝ ΥΛΟΠΟΙΗΣΗ ΔΡΑΣΗΩΝ ΤΩΝ ΣΥΔ (επικαιροποιημένο)**

Το παρόν κείμενο περιλαμβάνει συμπληρωματικές οδηγίες για την έγκριση και παρακολούθηση των Πράξεων της δράσης των ΣΥΔ.

* + - 1. **OΡΟΙ ΕΦΑΡΜΟΓΗΣ ΑΠΛΟΠΟΙΗΜΕΝΟΥ ΚΟΣΤΟΥΣ**

Η ενότητα αυτή αφορά τις περιπτώσεις των Πράξεων που έχει γίνει χρήση Απλουστευμένου Κόστους (unit cost ή flat rate). Κρίνεται δε σκόπιμο να ενσωματωθούν στις Αποφάσεις Ένταξης, κατά περίπτωση, ανάλογα με το είδος Απλουστευμένου Κόστους που έχει χρησιμοποιηθεί (unit cost ή flat rate).

* 1. **UNIT COST**

Η επιχορήγηση του δικαιούχου γίνεται βάσει του άρθρου 67.1.β του Γενικού Κανονισμού 1303/2013, με τη χρήση τυποποιημένης κλίμακας κόστους ανά μονάδα (unit cost): **ημερήσιο κόστος ανά ωφελούμενο**. Η τεκμηρίωση του μοναδιαίου κόστους βασίζεται στο άρθρο 67.5.γ του Γενικού Κανονισμού 1303/2013, βάσει του οποίου η δαπάνη για το μοναδιαίο κόστος μπορεί να εφαρμόζεται σύμφωνα με το αντίστοιχο κόστος ανά μονάδα που εφαρμόζεται σε άλλο σύστημα για επιχορήγηση, το οποίο χρηματοδοτείται εξολοκλήρου από το ΚΜ για παρόμοιο τύπο δράσης και δικαιούχο.

Το επιλέξιμο κόστος για την παρούσα απόφαση ένταξης ανέρχεται σε:

* 40 ευρώ/άτομο/ημέρα για άτομα με ελαφριά και μέση νοητική υστέρηση ή άλλη αναπηρία (με ανεπτυγμένο βαθμό αυτονομίας και αυτοεξυπηρέτησης) για τα οποία δεν απαιτείται υψηλού βαθμού υποστήριξη εκ μέρους του Φορέα,
* 70 ευρώ/άτομο/ημέρα για άτομα με βαριά νοητική υστέρηση, αυτισμό, εγκεφαλική, κινητικές ή πολλαπλές αναπηρίες (με περιορισμένο βαθμό αυτονομίας και αυτοεξυπηρέτησης) για τα οποία απαιτείται υψηλού βαθμού υποστήριξη εκ μέρους του Φορέα,

σύμφωνα με το ισχύον θεσμικό πλαίσιο για το ύψος νοσηλίου-τροφείου που παρέχεται στις Στέγες Υποστηριζόμενης Διαβίωσης και, ειδικότερα την υπ΄ αριθμ. Δ29α /Φ.ΘΕΣΜ./ΓΠ26275/1048 ΚΥΑ «Ορισμός ειδικού νοσηλίου – τροφείου για τις Στέγες Υποστηριζόμενης Διαβίωσης Ατόμων με Αναπηρίες». (ΦΕΚ 172, τ. Β΄, 30-01-2014) και τις σωρευτικές προϋποθέσεις καθορισμού του ημερήσιου νοσηλίου που εφαρμόζει ο ΕΟΠΠΥ σε σχέση με το βαθμό αυτονομίας και αυτοεξυπηρέτησης, σύμφωνα με τον παρακάτω πίνακα:

|  |  |  |
| --- | --- | --- |
| **Δείκτης Νοημοσύνης (ΔΝ)** | **Ποσοστό Αναπηρίας (ΠΑ)** | **Ημερήσιο κόστος ανά ωφελούμενο** |
| ΔΝ μικρότερος του 30, και | ανεξάρτητα με το ΠΑ | 70 € |
| ΔΝ 31 και άνω, και | ΠΑ 80% και άνω | 70 € |
| ΔΝ 31 και άνω, και | ΠΑ κάτω από 80% | 40 € |

Το ποσό αυτό καλύπτει το σύνολο των παροχών/υπηρεσιών που λαμβάνει ο ωφελούμενος από τη λειτουργία της δομής καθόλη τη διάρκεια της ημερήσιας 24ωρης διαμονής του στη δομή, βάσει:

* Του ισχύοντος Εσωτερικού Κανονισμού Λειτουργίας.
* Του Σχεδίου Παροχής Υπηρεσιών και Δικτύωσης που έχει υποβληθεί στην ΕΥΔ, σύμφωνα με το σημείο 1.1. της σχετικής πρόσκλησης της ΕΥΔ.
* Του εβδομαδιαίου προγράμματος και του καθημερινού ωρολογίου προγράμματος της ΣΥΔ.
* Των εξατομικευμένων προγραμμάτων / ατομικών σχεδίων δράσης των ωφελούμενων.

Το μοναδιαίο κόστος είναι επιλέξιμο και στις παρακάτω περιπτώσεις:

α) Σε περίπτωση διαμονής των ωφελούμενων σε άλλο χώρο (π.χ. κατασκήνωση) ή σε χώρους φιλοξενίας (π.χ. ξενοδοχεία), κατά τις περιόδους διακοπών για τη συμμετοχή τους στο σχετικό ομαδικό πρόγραμμα διακοπών της δομής.

β) Στην περίπτωση που ο ωφελούμενος απουσιάζει από τη δομή αιτιολογημένα, βάσει των βιβλίων εξόδου-εισόδου που θα πρέπει να τηρεί η δομή:

* για λόγους που αφορούν την ομαδική ψυχαγωγία, την επιμόρφωση του, την απασχόληση του, ή προγραμματισμένες επισκέψεις στο οικογενειακό, συγγενικό και φιλικό του περιβάλλον,
* για λόγους υγείας/νοσηλείας,

και εφόσον οι ημέρες απουσίας δεν ξεπερνούν τις 15 μέρες κατά τον μήνα αναφοράς.

γ) Κατά την περίοδο προετοιμασίας και σταδιακής ένταξης των ενοίκων στη ΣΥΔ, που προβλέπει η ισχύουσα νομοθεσία (έως 6 μήνες), πριν την τελική έγκριση ένταξης του ωφελούμενου στη δομή και την υπογραφή του συμβολαίου μεταξύ ωφελούμενου και φορέα. (βλ. υπ΄αριθμ. Δ12/ΓΠ.οικ.13107/283/20-03-2019 ΚΥΑ για την ίδρυση και λειτουργία ΣΥΔ ΑμεΑ, άρθρο 4, σημείο 2.στ).

* 1. **FLAT RATE (\*)**

Η επιχορήγηση του δικαιούχου γίνεται βάσει του Άρθρου 68β.1 του Καν.1046/2018 (Omnibus) **με ελέγξιμες τις άμεσες δαπάνες προσωπικού και χρήση κατ΄ αποκοπή ποσοστού (flat rate) έως 40% επί αυτών για τις λοιπές δαπάνες**.

Ως άμεσες δαπάνες προσωπικού ορίζονται όσα προβλέπει η ΥΠΑΣΥΔ άρθρο 12 όπως αναλύονται στην εγκύκλιο της ΕΥΘΥ με α.π. 61665/11.06.2019, ΑΔΑ: ΨΘΑΓ465ΧΙ8-ΖΥΟ. Σημειώνεται ότι στις άμεσες επιλέξιμες δαπάνες προσωπικού περιλαμβάνεται και προσωπικό που απασχολείται με σύμβαση μίσθωσης έργου, εφόσον στη σύμβασή του προσδιορίζεται η αποκλειστική απασχόληση στην πράξη, το αντικείμενο της απασχόλησης σε σχέση με τις ενέργειες και τα παραδοτέα της πράξης και η αμοιβή.

(\*) *Η περίπτωση του flat rate δεν αφορά την πρόσκληση ΑΤΤ109 της Περιφέρειας Αττικής. Η εν λόγω αναφορά για το flat rate υπάρχει στις οριζόντιες οδηγίες από την ΕΥΣΕΚΤ:*

* + - 1. **ΠΑΡΑΚΟΛΟΥΘΗΣΗ ΚΑΙ ΠΙΣΤΟΠΟΙΗΣΗ ΦΥΣΙΚΟΥ ΑΝΤΙΚΕΙΜΕΝΟΥ**

**2.1. ΕΓΓΡΑΦΑ/ΕΝΤΥΠΑ ΠΟΥ ΥΠΟΒΑΛΛΟΝΤΑΙ ΣΤΗΝ ΕΥΔ ΠΕΠ ΚΑΤΑ ΤΗΝ ΕΝΑΡΞΗ ΕΠΙΛΕΞΙΜΟΤΗΤΑΣ**

Η επιλεξιμότητα ξεκινά αφού έχει ολοκληρωθεί η επιλογή των ωφελούμενων και οι απαραίτητες προσλήψεις και εφόσον συντρέχουν για κάθε ΣΥΔ όλες οι προϋποθέσεις για την έναρξη παροχής των υπηρεσιών. Στο πλαίσιο αυτό, υποβάλλει στη ΕΥΔ, βεβαίωση έναρξης και καλής λειτουργίας της ΣΥΔ, στην οποία θα πρέπει:

* Να δηλώνει τις παρεχόμενες υπηρεσίες, σύμφωνα με την άδεια ίδρυσης και λειτουργίας της ΣΥΔ, τον εσωτερικό κανονισμό λειτουργίας της και το υποβληθέν στη ΕΥΔ ΠΕΠ Σχέδιο Παροχής Υπηρεσιών και Δικτύωσης.
* Να βεβαιώνει ότι α) έχει ολοκληρωθεί η διαδικασία επιλογής των ωφελούμενων, β) η επιλογή των ωφελουμένων έγινε σύμφωνα με τους όρους του ισχύοντος θεσμικού πλαισίου που διέπει τη διαδικασία ένταξης τους ΣΥΔ (ΚΥΑ Δ12/ΓΠ.οικ.13107/283/20-03-2019, άρθρο 4), και βάσει των κριτηρίων και της εν γένει διαδικασίας αξιολόγησης και επιλογής, όπως αυτά περιγράφονται στον Κανονισμό Λειτουργίας ή/και άλλα έγγραφα του φορέα, και γ) έχει ολοκληρωθεί η διαδικασία ένταξης των ωφελούμενων στη ΣΥΔ (συνυπολογίζεται και η περίοδος προετοιμασίας και σταδιακής ένταξης) και oι ωφελούμενοι διαμένουν στη ΣΥΔ.
* Να βεβαιώνει ότι έχει ολοκληρωθεί η διαδικασία προσλήψεων και η δομή είναι πλήρως στελεχωμένη.

Στη δήλωση θα επισυνάπτονται τα εξής:

* Κατάσταση ωφελούμενων με το ΑΜΚΑ, το φύλο και την ημερομηνία έναρξης της διαμονής τους στη ΣΥΔ.

Στην περίπτωση που η Πράξη υλοποιείται με τη χρήση του unit cost θα πρέπει να συμπληρωθεί και η κατηγορία αναπηρίας τους: α) άτομα με ελαφριά και μέση νοητική υστέρηση ή άλλη αναπηρία (με ανεπτυγμένο βαθμό αυτονομίας και αυτοεξυπηρέτησης) και β) άτομα με βαριά νοητική υστέρηση, αυτισμό, εγκεφαλική, κινητικές ή πολλαπλές αναπηρίες (με περιορισμένο βαθμό αυτονομίας και αυτοεξυπηρέτησης).

* Κατάσταση/σύνθεση του προσωπικού και της επιστημονικής ομάδας, καθώς και α) Επίσημη Κατάσταση εργαζομένων της Επιθεώρησης Εργασίας, β) κατάσταση όσων εργάζονται με εργόσημο και γ) τις συμβάσεις που έχει υπογράψει ο φορέας με τους ειδικούς επιστήμονες ή και άλλα πρόσωπα που παρέχουν έργο στη ΣΥΔ και δεν συμπεριλαμβάνονται στο προσωπικό της ΣΥΔ.

**Σημείωση:** Σε περίπτωση αλλαγών, τροποποιήσεων, ο δικαιούχος οφείλει να δηλώνει/υποβάλλει τις αλλαγές στην ΕΥΔ ΠΕΠ.

**1.2. ΕΓΓΡΑΦΑ/ΕΝΤΥΠΑ ΠΟΥ ΥΠΟΒΑΛΛΟΝΤΑΙ ΣΤΗΝ ΕΥΔ ΠΕΠ ΓΙΑ ΤΗΝ ΠΙΣΤΟΠΟΙΗΣΗ ΤΟΥ ΦΥΣΙΚΟΥ ΑΝΤΙΚΕΙΜΕΝΟΥ ΤΩΝ ΠΡΑΞΕΩΝ**

Λαμβάνοντας υπόψη ότι, φυσικό αντικείμενο της Πράξης των ΣΥΔ είναι η παροχή των σχετικών υποστηρικτικών υπηρεσιών σε ημερήσια βάση από τις εν λόγω δομές στους/στις επωφελούμενους/ες ενοίκους τους, η πιστοποίηση του φυσικού αντικειμένου γίνεται για κάθε μία ΣΥΔ και για κάθε ένα μήνα υλοποίησης με την προσκόμιση και τον έλεγχο από την ΕΥΔ του παρακάτω εντύπου:

* Στην περίπτωση χρήσης του ημερησίου unit cost:

**Συγκεντρωτικό Μηνιαίο Δελτίο Παρακολούθησης Ωφελουμένων**, υπογεγραμμένο από τον υπεύθυνο της Πράξης. Για κάθε ωφελούμενο θα πρέπει να συμπληρώνεται το ΑΜΚΑ, το φύλο, η κατηγορία αναπηρίας (με ανεπτυγμένο ή περιορισμένο βαθμό αυτονομίας και αυτοεξυπηρέτησης) και ο αριθμός των επιλέξιμων ημερών (ημέρες διαμονής και αιτιολογημένης εξόδου) ανά ημερολογιακή ημέρα του μήνα αναφοράς.

Επισημαίνεται ότι, σύμφωνα με τις σχετικές διατάξεις του Κανονισμού Κοινών Διατάξεων 1303/2013 για τη χρήση ΕΑΚ, αλλά και τους Οδηγούς της Ευρωπαϊκής Επιτροπής, στη χρήση του μοναδιαίου κόστους, οι δαπάνες αποζημιώνονται εφόσον έχει πιστοποιηθεί το φυσικό αντικείμενο της Πράξης. Ο έλεγχος αφορά μόνο τη μέθοδο υπολογισμού και τη σωστή εφαρμογή της ΕΑΚ και, συνεπώς, δεν παρακολουθείται / ελέγχεται το οικονομικό αντικείμενο (δαπάνες) της Πράξης κατά τη διοικητική επαλήθευση των Δελτίων Δήλωσης Δαπανών αλλά ούτε σε κάποιο άλλο στάδιο.

* Στην περίπτωση χρήσης του flat rate ή μη χρήσης ΕΑΚ:

**Συγκεντρωτική Μηνιαία Κατάσταση Ωφελουμένων** για το σχετικό μήνα αναφοράς, υπογεγραμμένη από τον υπεύθυνο της Πράξης. Για κάθε ωφελούμενο θα πρέπει να συμπληρώνεται το ΑΜΚΑ και το φύλο.

Το Συγκεντρωτικό Μηνιαίο Δελτίο Παρακολούθησης Ωφελουμένων ή η Συγκεντρωτική Μηνιαία Κατάσταση Ωφελουμένων (επισυνάπτονται) θα πρέπει να συνυπογράφεται από τον κάθε έναν ωφελούμενο ή γονέα/κηδεμόνα/δικαστικό συμπαραστάτη και θα συνυποβάλλεται με το σχετικό Μηνιαίο Δελτίο Δήλωσης Δαπανών.

Όσον αφορά τη χρήση flat rate, όπου εφαρμόζεται ένα κατ’ αποκοπή % για τις λοιπές δαπάνες επί των πραγματικών δαπανών προσωπικού, επισημαίνεται ότι, εκτός του φυσικού αντικειμένου, ελέγχεται και το οικονομικό αντικείμενο, μόνο για το μέρος των δαπανών πάνω στις οποίες εφαρμόζεται το %.

**1.3. ΕΓΓΡΑΦΑ/ΕΝΤΥΠΑ ΠΟΥ ΤΗΡΟΥΝΤΑΙ ΣΤΗ ΣΥΔ**

Ο Δικαιούχος οφείλει παράλληλα να τηρεί φυσικό ή/και ηλεκτρονικό αρχείο, το οποίο, θα μπορεί να διατεθεί προς έλεγχο στη Δ.Α. κάθε φορά που του ζητηθεί από την ΕΥΔ ΠΕΠ καθώς και τις αρμόδιες Αρχές Ελέγχου, τηρώντας τους όρους το θεσμικού πλαισίου για τα προσωπικά δεδομένα. Μεταξύ άλλων, θα πρέπει περιλαμβάνει τα παρακάτω έντυπα/έγγραφα:

* Όλα τα απαραίτητα έγγραφα/δικαιολογητικά/βεβαιώσεις που απαιτούνται ανά ωφελούμενο, βάσει της ισχύουσας νομοθεσίας για την ένταξη του στη ΣΥΔ (βλ. άρθρο 4, σημείο 2 της ΚΥΑ Δ12/ΓΠ.οικ.13107/283/20-03-2019), όπως:
* αίτηση ωφελούμενου μαζί με τα απαραίτητα συνοδευόμενα έγγραφα,
* έκθεση της Διεπιστημονικής Ομάδας του Φορέα λειτουργίας της ΣΥΔ και σχετική απόφαση του Φορέα για την ένταξη του ωφελούμενου στη ΣΥΔ.
* συμφωνία ένταξης («συμβόλαιο») μεταξύ των 2 μερών (ωφελούμενου – φορέα), που υπογράφεται κατόπιν της περιόδου προετοιμασίας και της τελικής έγκρισης ένταξης στη ΣΥΔ.
* Έγγραφα σε ισχύ που να πιστοποιούν/βεβαιώνουν το βαθμό αυτονομίας και αυτοεξυπηρέτησης του (προσδιορισμού ποσοστού αναπηρίας και δείκτη νοημοσύνης), στην περίπτωση χρήσης του ημερησίου unit cost.
* Εβδομαδιαίο πρόγραμμα ΣΥΔ.
* Ατομικό σχέδιο δράσης /εξατομικευμένο πρόγραμμα υπηρεσιών για κάθε ωφελούμενο.
* Για κάθε εξάμηνο υλοποίησης, βεβαιώσεις από τους ωφελούμενους ή τους νόμιμους κηδεμόνες/δικαστικούς συμπαραστάτες για την ολοκληρωμένη και ικανοποιητική παροχή υπηρεσιών.
* Βιβλίο εισόδου –εξόδου ωφελούμενων.

Επισημαίνεται ότι στο φυσικό και ηλεκτρονικό αρχείο του έργου συμπεριλαμβάνονται και άλλα στοιχεία, όπως:

* Ηλεκτρονικό αρχείο με στατιστικά δεδομένα και προφίλ ωφελούμενων και δυνητικά ωφελούμενων (αιτούμενοι), επικαιροποιημένα ανά τακτά χρονικά διαστήματα. Π.χ.:
* Δημογραφικά στοιχεία (π.χ. φύλο, ηλικία, οικογενειακή κατάσταση)
* Είδος/κατηγορία/ ποσοστό αναπηρίας
* Ημερομηνία αίτησης / Ημερομηνία ένταξης στη ΣΥΔ.
* Προέλευση (ίδρυμα κλειστής περίθαλψης, ατομική ή οικογενειακή κατοικία, άστεγος, άλλη ΣΥΔ, κτλ)
* Ασφάλιση
* Εκπαιδευτικό προφίλ ωφελούμενου (π.χ. επίπεδο εκπαίδευσης, συμμετοχή σε προγράμματα κατάρτισης/συμβουλευτικής, κτλ)
* Εργασιακή κατάσταση (π.χ. άεργος, εργαζόμενος, άνεργος, συνταξιούχος) και προφίλ ωφελούμενου (π.χ. επαγγελματική εμπειρία, δεξιότητες).
* Εργασιακή κατάσταση γονέα / κηδεμόνα (εργαζόμενος, άνεργος, συνταξιούχος, κτλ).
* Παροχή υπηρεσιών από άλλες δομές /υπηρεσίες – παραπομπές (π.χ. συμμετοχή σε ΚΔΗΦ, ΚΔΑΠ-ΜΕΑ, παραπομπή σε Κ.Κ., ΚΠΑ, ή άλλες δομές).
* Εκθέσεις υλοποίησης / αποτίμησης
* Φάκελος/υλικό για τις υλοποιούμενες δράσεις που αφορούν π.χ.:
* τη δικτύωση και συνεργασία της δομής με άλλους φορείς/υπηρεσίες,
* τη ψυχαγωγία, κοινωνικοποίηση και σύνδεση των ωφελούμενων με την τοπική κοινότητα,
* την κατάρτιση και αξιοποίηση δυνατοτήτων των ωφελούμενων και την αύξηση των δυνατοτήτων πρόσβασης στην εργασία.
* τη σύνδεση με το συγγενικό και φιλικό περιβάλλον των ωφελούμενων.
  + - 1. **ΜΕΤΡΗΣΗ / ΜΕΘΟΔΟΛΟΓΙΑ ΕΙΔΙΚΩΝ ΔΕΙΚΤΩΝ**

Σύμφωνα με τις προδιαγραφές για τις σχετικές προσκλήσεις, στους δείκτες των εν λόγω Πράξεων συμπεριλαμβάνονται, μεταξύ άλλων, και οι εξής ειδικοί δείκτες:

|  |  |  |
| --- | --- | --- |
| 05502 | Αριθμός υποστηριζόμενων δομών | δείκτης εκροής |
| 05503 | Αριθμός επωφελουμένων των υποστηριζόμενων δομών | δείκτης εκροής |
| 05504 | Αριθμός δομών που προσφέρουν βελτιωμένες/ διευρυμένες υπηρεσίες | δείκτης αποτελέσματος |

Όσον αφορά τον ειδικό δείκτη εκροής 05503, η συλλογή των σχετικών δεδομένων για τη μέτρηση του πραγματοποιείται μέχρι τώρα από το Δικαιούχο. Ωστόσο η μέτρηση του αναμένεται να πραγματοποιείται μέσω του Ενιαίου Γεωπληροφοριακού Σύστημα του Εθνικού Μηχανισμού Συντονισμού, Παρακολούθησης και Αξιολόγησης των Πολιτικών Κοιν. Ένταξης και Κοιν. Συνοχής του Υπ. Εργασίας. Ως εκ τούτου, προτείνεται να ενσωματωθεί στις αποφάσεις ένταξης (ή στις υπό εκπόνηση προσκλήσεις, σημείο 1.3) σχετική μνεία:

*«Η συλλογή των δεδομένων που αφορούν στο δείκτη «Αριθμός ωφελουμένων», από την έναρξη μέχρι και τη λήξη της χρηματοδότησης θα πραγματοποιείται από το Δικαιούχο. Προς τον σκοπό αυτό, ο κάθε Δικαιούχος είναι υποχρεωμένος να τηρεί σχετικό αρχείο καταγραφής και παρακολούθησης και να εναρμονίζεται με τις οδηγίες της ΕΥΔ ΠΕΠ ………….. . Σχετικό πληροφοριακό σύστημα θα αναπτυχθεί κεντρικά από το Υπ. Εργασίας και Κοινωνικών Υποθέσεων για τις εν λόγω πράξεις και θα είναι συμβατό με τους δείκτες που έχουν τεθεί. Ο Δικαιούχος έχει την υποχρέωση να διασυνδεθεί με το εν λόγω πληροφοριακό σύστημα».*

Επίσης, επισημαίνεται ότι, σύμφωνα με τα δελτία ταυτότητας των δεικτών για τις εν λόγω Πράξεις ισχύουν οι παρακάτω ορισμοί:

* Για το δείκτη εκροής 05502 «Αριθμός υποστηριζόμενων δομών»: Ως «υποστηριζόμενες δομές» εννοούνται oι «ΣΥΔ» (Στέγες Υποστηριζόμενης Διαβίωσης) που ενισχύονται/ συγχρηματοδοτούνται από το ΕΚΤ και ωφελούνται άμεσα από την εν λόγω χρηματοδότηση.

Ο εν λόγω δείκτης μετράται σε επίπεδο πράξης. Η κάθε δομή μετράται μία φορά στο επίπεδο της πράξης.

* Για το δείκτη εκροής 05503 «Αριθμός επωφελουμένων των υποστηριζόμενων δομών»: οι ωφελούμενοι/ες της κάθε δομής ΣΥΔ όπως καταγράφονται στο Μητρώο Ωφελουμένων του Ενιαίου Γεωπληροφοριακού Συστήματος του Υπ. Εργασίας ή/και στα συστήματα παρακολούθησης των Δικαιούχων.

Ο εν λόγω δείκτης μετράται σε επίπεδο πράξης. Μετρά τα άτομα που λαμβάνουν/επωφελούνται από μία τουλάχιστον υπηρεσία από τις υποστηριζόμενες δομές (ΣΥΔ), όπως αυτές ορίζονται στο δείκτη 05502. Οι ωφελούμενοι/ες κάθε δομής μετρώνται μία φορά στο επίπεδο της πράξης, κατά το πρώτο έτος που για πρώτη φορά έλαβε υπηρεσία. Υπενθυμίζεται ότι ο δείκτης δεν μετράται με συλλογή microdata.

* Για το δείκτη αποτελέσματος 05504 «Αριθμός δομών που προσφέρουν βελτιωμένες/ διευρυμένες υπηρεσίες»: ως «διευρυμένες/βελτιωμένες υπηρεσίες» ορίζονται για τις ΣΥΔ οι εξής: α) χρήση βελτιωμένων εργαλείων όπως το «Σχέδιο παροχής υπηρεσιών και δικτύωσης» και το Ενιαίο Γεωπληροφοριακό Σύστημα , β) η υλοποίηση δράσεων δικτύωσης και συνεργασίας με κοινωνικούς φορείς / φορείς παροχής κοινωνικών υπηρεσιών και την τοπική κοινότητα γενικότερα, σύμφωνα με το Σχέδιο παροχής υπηρεσιών και δικτύωσης.